జేమ్స్ కాగ్నీ

జేమ్స్ ఫ్రాన్సిస్ కాగ్నీ జూనియర్ (1899, జూలై 171986, మార్చి 30) అమెరికన్ నాటకరంగ సినిమా నటుడు, నర్తకుడు, దర్శకుడు. నాటకరంగంలో, సినిమారంగంలో మంచి నటనతో విలక్షణమైన స్వరశైలి, డెడ్‌పాన్ కామిక్ టైమింగ్‌కు గుర్తింపు పొందాడు. అనేక అవార్డులను గెలుచుకున్నాడు. 1931లో ది పబ్లిక్ ఎనిమీ, 1932లో టాక్సీ!, 1938లో ఏంజిల్స్ విత్ డర్టీ ఫేసెస్, 1939 ది రోరింగ్ ట్వంటీస్, 1940లో సిటీ ఫర్ కాంక్వెస్ట్, 1949 వైట్ హీట్ వంటి సినిమాలలో విభిన్న పాత్రలు పోషించి ప్రేక్షకులలో గుర్తుండిపోతాడు. తన సినిమాలలో డ్యాన్స్ ను ఉపయోగించాడు. 1942లో వచ్చిన యాంకీ డూడుల్ దండి సినిమాలో పాత్రకు అకాడమీ అవార్డును గెలుచుకున్నాడు. 1999లో అమెరికన్ ఫిల్మ్ ఇన్‌స్టిట్యూట్ హాలీవుడ్ స్వర్ణయుగం గొప్ప నటుల జాబితాలో ఇతనికి ఎనిమిదో స్థానం ఇచ్చింది. ఓర్సన్ వెల్లెస్ "కెమెరా ముందు కనిపించిన గొప్ప నటుడు" అని వర్ణించాడు.

జననం 
జేమ్స్ ఫ్రాన్సిస్ "జిమ్మీ" కాగ్నీ 1899, జూలై 17లో న్యూయార్క్ నగరంలోని మాన్‌హాటన్ దిగువ తూర్పు వైపున జన్మించాడు. తండ్రి జేమ్స్ ఫ్రాన్సిస్ కాగ్నీ సీనియర్ (1875–1918) ఐరిష్ సంతతికి చెందినవాడు. తల్లి కరోలిన్ ఎలిజబెత్ (1877–1945).

నటనారంగం 
1919లో తొలినాళ్ళలో కాగ్నీ కోరస్ లైన్‌లో నృత్యం చేసినప్పుడు స్త్రీ పాత్రను ధరించాడు.  1925లో తన మొదటి ప్రధాన పాత్రలో నటించేవరకు చాలా సంవత్సరాలపాటు డ్యాన్సర్ గా, హాస్యనటుడిగా వాడేవిల్లేలో గడిపాడు. 1929లో పెన్నీ ఆర్కేడ్‌ అనే నాటకంలో ప్రధాన పాత్ర పోషించడానికి ముందు, అనేక ఇతర పాత్రలను పోషించాడు. ఆల్ జోల్సన్ అతనిని నాటకంలో చూసి, సినిమారంగంలో అవకాశం ఇచ్చాడు. వార్నర్ బ్రదర్స్ సంస్థ అతనిని వారానికి $400 చొప్పున మూడు వారాల ఒప్పందం కోసం సంతకం చేసింది; తరువాత ఆ ఒప్పందం వెంటనే పొడిగించబడింది.

కాగ్నీ నటించిన ఐదవ చిత్రం, ది పబ్లిక్ ఎనిమీ, ఆ కాలంలోని అత్యంత ప్రభావవంతమైన గ్యాంగ్‌స్టర్ సినిమాలలో ఒకటిగా నిలిచింది. ఈ సినిమా అతనికి గుర్తింపును ఇచ్చింది. హాలీవుడ్‌లోని ప్రముఖ స్టార్‌లలో ఒకడిగా, వార్నర్ బ్రదర్స్‌లో ఒకడిగా అతిపెద్ద ఒప్పందాలు కుదిరాయి. 1938లో ఏంజిల్స్ విత్ డర్టీ ఫేసెస్‌ సినిమాలో రాకీ సుల్లివన్‌గా పాత్ర పోషించినందుకు ఉత్తమ నటుడిగా మొదటిసారిగా అకాడమీ అవార్డుకు నామినేట్ అయ్యాడు. 1942లో వచ్చిన యాంకీ డూడుల్ దండి  సినిమాలో జార్జ్ ఎమ్. కోహన్ పాత్ర పోషించినందుకు ఆస్కార్‌ అవార్డును గెలుచుకున్నాడు. 1955లో లవ్ మీ ఆర్ లీవ్ మి విత్ డోరిస్ డే కోసం మూడవసారి నామినేట్ అయ్యాడు. కాగ్నీ తన కుటుంబంతో కలిసి తన వ్యవసాయ క్షేత్రంలో గడపడానికి 1961లో నటనారంగం, నృత్యం నుండి విరమించుకున్నాడు. మళ్ళీ 20 సంవత్సరాల తర్వాత 1981లో రాగ్‌టైమ్ సినిమాలో నటించాడు.

తన కెరీర్‌లో చాలాసార్లు వార్నర్ బ్రదర్స్ సంస్థ నుండి బయటికి వచ్చాడు. 1935లో తన ఒప్పందాన్ని ఉల్లంఘించినందుకు వార్నర్‌పై దావా వేసి గెలిచాడు. కాంట్రాక్ట్ సమస్యపై స్టూడియోలో నటుడి విజయం సాధించడం అదే మొదటిసారి. 1942లో తన స్వంత నిర్మాణ సంస్థ కాగ్నీ ప్రొడక్షన్స్‌ని స్థాపించాడు. రెండవ ప్రపంచ యుద్ధానికి ముందు, యుద్ధ సమయంలో అనేక యునైటెడ్ సర్వీస్ ఆర్గనైజేషన్స్ పర్యటనలు చేసాడు, రెండు సంవత్సరాలపాటు స్క్రీన్ యాక్టర్స్ గిల్డ్ అధ్యక్షుడిగా పనిచేశాడు.

మరణం 

కాగ్నీ తన 86 సంవత్సరాల వయస్సులో 1986 మార్చి 30న ఈస్టర్ ఆదివారం రోజున న్యూయార్క్‌లోని స్టాన్‌ఫోర్డ్‌లోని తన డచెస్ కౌంటీ ఫామ్‌లో గుండెపోటుతో మరణించాడు. మాన్‌హట్టన్‌లోని సెయింట్ ఫ్రాన్సిస్ డి సేల్స్ రోమన్ క్యాథలిక్ చర్చిలో అంత్యక్రియలు జరిగాయి.

టెలివిజన్

రేడియో ప్రదర్శనలు

మూలాలు

గ్రంథ పట్టిక

బయటి లింకులు 

 
 
 
 FBI Records: The Vault - James Cagney at fbi.gov
 Photographs and literature
 James Cagney in the 1900 US Census , 1905 NY Census , 1910 US Census , 1920 US Census , 1930 US Census , and the Social Security Death Index .

1986 మరణాలు
1899 జననాలు
అమెరికా టెలివిజన్ నటులు
అమెరికా వ్యక్తులు
అమెరికా సినిమా నటులు
అకాడమీ అవార్డు విజేతలు